CELEX: 62013FN0109
Language: da
Date: 2013-11-04 00:00:00
Title: Sag F-109/13: Sag anlagt den 4. november 2013 — ZZ mod ENISA

18.1.2014   
            
            
               DA
            
            
               Den Europæiske Unions Tidende
            
            
               C 15/21
            
         Sag anlagt den 4. november 2013 — ZZ mod ENISA
   (Sag F-109/13)
   2014/C 15/33
   Processprog: engelsk
   
      Parter
   
   
      Sagsøger: ZZ (ved advokaterne L. Levi og A. Tymen)
   
      Sagsøgt: Det Europæiske Agentur for Net- og Informationssikkerhed (ENISA)
   
      Søgsmålets genstand og beskrivelse af tvisten
   
   Annullation af afgørelsen om at bringe sagsøgerens ansættelseskontrakt til ophør, og følgelig tilpligtes sagsøgte at genindsætte sagsøgeren og at betale hendes vederlag fra den dato, hvor ophøret af hendes kontrakt fik virkning, indtil hendes genindsættelse, med fradrag af hendes eventuelle løn for samme periode, med tillæg af morarenter beregnet på grundlag af Den Europæiske Centralbanks rentesats forhøjet med 3 procentpoint, og endelig tilpligtes sagsøgte at erstatte sagsøgerens ikke-økonomiske tab.
   
      Sagsøgerens påstande
   
   
               —
            
            
               Annullation af afgørelsen af 31. januar 2013, hvorved sagsøgerens ansættelseskontrakt blev bragt til ophør.
            
         
               —
            
            
               Annullation af afgørelsen af 22. august 2013 om afslag på sagsøgerens klage.
            
         
               —
            
            
               Følgelig tilpligtes sagsøgte at genindsætte sagsøgeren og at betale hendes vederlag fra den dato, hvor ophøret af hendes kontrakt fik virkning, indtil hendes genindsættelse, med fradrag af hendes eventuelle løn for samme periode, med tillæg af morarenter beregnet på grundlag af Den Europæiske Centralbanks rentesats forhøjet med 3 procentpoint.
            
         
               —
            
            
               Sagsøgte tilpligtes at erstatte sagsøgerens ikke-økonomiske tab, som efter ret og billighed er opgjort til 10 000 EUR.
            
         
               —
            
            
               Det Europæiske Agentur for Net- og Informationssikkerhed tilpligtes at betale sagens omkostninger.